Digital-Divide-Data/Luhya-ASR-Data-subset huggingface dataset:
Bwiyango bwo khukonya indabushi ale buumangao busa inzukha iba ilakhuluma.
Shindu shioli nashio nishio shikhukhonyanga butinyu nibwakhenjira.
Ichesiyiinjia bandu babe bo khwebikhakho mbu shiabali nashio shilabakhonya.
Yaani shindu shititi shioli nashio shialakhukhonya khushira shikhongo shiouma.
Iwonyanga bandu bo khulecheresia findu fititi fiababa nibanyolere kho bamanye mbu fikhonyanga lukali.
Lukhwi lwa ndenyera isako muyeka kwanzakusiria.
Lukhwi lwonyakhane mbu okonyanga isako muyeka kukhukhonyere kwakusia.
Findu fnndi nomba makhuwa kandi onyala khulwana nako naye bukhonyi bwitsa nolabere nosubire tawe.
Ibolerungwa buli mundu khutinyisia khulekha khufwa mwoyo mwikhuwa liosiliosi bukhonyi bwalaruliramo.
Yaani likhuwa nilikhunyasia bukhonyi bwalanyolekha bwolabere nosubire tawe.
Oukhusira asamba nende shirindwa shiao.
Ukhulobere lukali kata shirindwa shiao anyala khusamba.
Mundu uli nende nawe bubi anyala khukhukholera likhuwa libi kata lilali lio khuumisia tawe.
Icherirungwa bandu bosi mbu mundu alabetsaanga nende ishinda tawe.
Mundu naba nende ishinda nende washie anyala khuchira yakhola makhuwa kalali nende mani kosikosi tawe.
Wamala warusia tsingubo no wesinga.
Nomalire warusia tsingubo mbu wenya khwisinga lazima sa witsukhekho matsi.
Nomala weyama khukhola likhuwa paka sa olikhole shinga wirusiye.
Yaani niwiyama khukhonya mundu nomba khukhola shindu fienyasa paka okhonye nomba okhole shinga wiyamire.
Iwonyanga bandu bakali bashiri khwiyama khukhola shindu nomba likhuwa mbi balinjenge bulayi khu beyame.
Iwonyanga bandu bo khwipuburusia sa nende findu nomba nende makhuwa.
Itinyisinjia bandu khumala makhuwa malayi kababa nibachakire
Yechesinjia bandu khuba bokhunona findu nende khutsia kala nende makhuwa nibashiri khwamua shiabakhola.
Shirukha shionyone shielaya.
Isolo irukha butswa yonyine yilayanga mbu inyalire nomba ishirire.
Mundu nakhola likhuwa nalali nende wundi ukhola amalanga alola akholere filayi khushirasiakho bosi.
Icherirungwa babukha babe bandu bo khutsia kala nende makhuwa kabaulira nomba kabalola.
Itsulisinjia babukha shibalapara bamanya kosi khushirasia bandu bosi tawe.
Murumwa shiyarungwa lukuma tawe.
Mundu ubasa narumirwe butswa shafunanisibuungwa tawe.
Mundu ulakholere shikhole ninemurumwa sa shiyakhaumisibwa khubera shikhole esho tawe.
Iwonyanga bande balekhe khuba nende buruma bwa lwangu banyala khukhola makhuwa makhongo matinyu.
Mundu naba nende buruma bwa lwangu ne butswa anyala khuumisia mundu urumirwe sa ne shi akholere shikhole tawe.
Matsi kokhufumbara shikamala bulo tawe.
Matsi kokhufumbara mumukhone ne matsi matiti kalanyala khumala bulo tawe.
Findu fiti finyala khuba fitutu sana filanyala khusia lichomo tawe.